als_Latn dik_Latn sag_Latn
Kryetari i Prishtinës dhe kandidati për deputet, Shpend Ahmeti, në një tubim në Kodrën e Trimave, ka thënë se Prishtina ka guxuar ta bëjë ndryshimin në vitin 2013, me ç'rast ka ftuar që të votohet ndryshimi edhe me 11 qershor,
"Kodra e Trimave nuk ka qenë bastion i asnjë subjekti politik, por është bastion i trimave", tha ai në këtë tubim, duke shtuar se nuk është faji i asnjë të varfri të Republikës se është i varfër.
"Të varfërit sot janë të varfër si rezultat direkt i politikave që kanë mbizotëru prej vittit 1999. Milionerat janë ba në Kosovë jo se kanë qenë të aftë, por se kanë qenë vllazëri në pushtet", tha tutje Ahmeti.
"Kam kërkuar para 3 vite e gjysëm që të më besoni si kryetar, dhe ju më besuat. Sot ju kërkoj që t’i besoni Albin Kurtit dhe VETËVENDOSJE!-s që të qeverisë Kosovën. Dhe këtë po e them me bindjen e plotë se VETËVENDOSJE! është subjekti më i sinqertë e më i drejtë në Republikën e Kosovës", ishte kërkesa e Ahmetit drejtuar banorëve të lagjes Kodra e Trimave.
als_Latn als_Latn als_Latn als_Latn